text: [{"text_idx": "#000000", "text": "Forsi\u0301\u00f0aL\u00e6rugreinarKom a\u0301 Ha\u0301sku\u0301lan i\u0301 Nesvi\u0301kStyttri ha\u0301sku\u0301laskei\u00f0Samband"}, {"text_idx": "#000001", "text": "Forsi\u0301\u00f0aL\u00e6rugreinarKom a\u0301 Ha\u0301sku\u0301lan i\u0301 Nesvi\u0301kStyttri ha\u0301sku\u0301laskei\u00f0SambandPrivatli\u0301vspolitikkur"}, {"text_idx": "#000002", "text": "Eingin dagur er eins, men naka\u00f0 er fast og ta\u00f0 er, at felagsskapurin skapar upplivingar, sum var\u00f0a alt li\u0301vi\u00f0. Ta\u0301 tu\u0301 etur, ta\u0301 tu\u0301 hevur fri\u0301l\u00f8tu, stillal\u00f8tu, i\u0301 undirvi\u0301singini, vi\u00f0 klaveri\u00f0 ella i\u0301 holt vi\u00f0 at fyrireika eina uppga\u0301vu \u2013 ja so hendir ta\u00f0, tu\u0301 byggir relatio\u0301nir til hini a\u0301 sku\u0301lanum. Hetta kann ikki l\u00e6rast i\u0301 eini bo\u0301k ella gj\u00f8gnum undirvi\u0301sing og ti\u0301 er ha\u0301sku\u0301lali\u0301vi\u00f0 naka\u00f0 sum hendir allati\u0301\u00f0 og allasta\u00f0ni."}, {"text_idx": "#000003", "text": "Og so kann ta\u00f0 vera gott at kunna trekkja seg eitt sindur vi\u00f0hv\u00f8rt, ta\u00f0 kenna vit \u00f8ll. Ti\u0301 eru dagarnir skipa\u00f0ir vi\u00f0 go\u0301\u00f0um skiftum millum innihald og fri\u0301l\u00f8tur"}, {"text_idx": "#000004", "text": "Hv\u00f8nn morgun hevur tu\u0301 stillal\u00f8tu, sum er ein l\u00f8ta, tu\u0301 kanst skipa sum tu\u0301 vilt, men vit hava n\u00f8kur hugskot. Eitt kv\u00f8ld um vikuna er skipa kv\u00f8ldseta og a\u0301\u00f0renn songarti\u0301\u00f0 er felags andakt."}, {"text_idx": "#000005", "text": "Dagliga hja\u0301lpa n\u00e6mingar vi\u00f0 ti\u0301 praktiska, at rudda, vaska, fixa okkurt inni ella u\u0301ti. Hetta kann sja\u0301lvandi eisini vera stuttligt, ta\u0301 vit arbei\u00f0a saman, men ta\u00f0 skal gerast, eisini ta\u0301 man ikki ti\u0301mir! N\u00e6mingar hava eisini m\u00f8guleika at vera vi\u00f0 til at leggja \u00e6tlanir fyri kv\u00f8ldsetur og -l\u00f8tur, tu\u0301rar og ymist, sum sku\u0301lin skal gera. Vit fara at gera eitt sosialmi\u00f0la toymi, sum vi\u0301sir \u00f8\u00f0rum, havt hendir a\u0301 sku\u0301lanum."}, {"text_idx": "#000006", "text": "\u00d8ll ti\u0301ma ella duga ikki li\u0301ka v\u00e6l alt, ti\u0301 hava n\u00e6mingar m\u00f8guleika at velja okkurt toymi, men \u00f8ll fa\u0301a nakrar uppga\u0301vur i\u0301 felag."}, {"text_idx": "#000007", "text": "\u00d8ll fara at fa\u0301a undirvi\u0301sing i\u0301 i\u0301tro\u0301tti/u\u0301tili\u0301v og f\u00f8royskum/mentan. Men h\u00f8vu\u00f0sdentur ver\u00f0ur lagdur a\u0301 bi\u0301bil l\u00e6rugreinar. M\u00f8guleiki ver\u00f0ur at velja seg inn a\u0301 summar av l\u00e6rugreinunum, t.d. to\u0301nleik, mi\u00f0ling, og ma\u0301lningalist."}, {"text_idx": "#000008", "text": "I\u0301tro\u0301ttur og r\u00f8rsla er partur av Ha\u0301sku\u0301lanum."}, {"text_idx": "#000009", "text": "I\u0301 samband vi\u00f0 hesa l\u00e6rugrein eru m\u00f8guleikarnir go\u0301\u00f0ir i\u0301 Nesvi\u0301k. Vit hava eina h\u00f8ll vi\u00f0 u\u0301tger\u00f0 til flogbo\u0301lt, fo\u0301tbo\u0301lt, hondbo\u0301lt, hockey, bor\u00f0tennnis og badminton. Eisini er ein v\u00f8llur u\u0301ti."}, {"text_idx": "#000010", "text": "Ta\u0301 i\u00f0 vit gera tu\u0301rar, ver\u00f0ur ta\u00f0 sja\u0301lvandi i\u0301 na\u0301ttu\u0301ruvakra n\u00e6rumhv\u00f8rvinum i\u0301 Sundalagnum vi\u00f0 perlum sum Tj\u00f8rnuvi\u0301k, Saksun og Gjo\u0301gv, sum liggja t\u00e6tt vi\u00f0. Her hava vit h\u00e6gsta fjall i\u0301 landinum, Sl\u00e6ttaratind og til ber at ro\u0301gva kajak, surfa, si\u0301ggja Risan og Kellingina, bara fyri at nevna n\u00f8kur st\u00f8\u00f0. Harafturat vitja vit til onnur st\u00f8\u00f0 og oyggjar runt okkara vakra land."}, {"text_idx": "#000011", "text": "I\u0301 hesari l\u00e6rugreinini hugsavna vit okkum um si\u00f0aarvin, i\u00f0 vit fingu fra\u0301 forfedrum okkara. Ma\u0301li\u00f0, mentanin og s\u00f8gan er ein ty\u0301dningarmikil partur av ti\u0301 f\u00f8royska si\u00f0aarvinum og harvi\u00f0 eisini okkara samleika. Ti\u0301skil er ta\u00f0 umra\u0301\u00f0andi at menna f\u00f8rleikar okkara innan hetta evni\u00f0. Ein og hv\u00f8rt samskifti betrast vi\u00f0 go\u0301\u00f0um ma\u0301lsligum f\u00f8rleikum, og ma\u0301li\u00f0 er alti\u0301\u00f0 kny\u0301tt at mentan og s\u00f8gu. Vit fara eisini at vitja ymisk st\u00f8\u00f0 og stovnar, fyri betur at koma at kenna okkara f\u00f8roysku mentan og si\u00f0s\u00f8gu, sum gongur langt aftur i\u0301 ti\u0301\u00f0."}, {"text_idx": "#000012", "text": "Ha\u0301sku\u0301lin i\u0301 Nesvi\u0301k ger eina na\u0301msfer\u00f0, sum er vi\u00f0 i\u0301 vikukostna\u00f0inum. A\u0301\u00f0renn fari ver\u00f0ur, ver\u00f0ur undirvi\u0301st um landi\u00f0. Fer\u00f0in a\u0301 heysti 2023 ver\u00f0ur til I\u0301sland og ver\u00f0ur b\u00e6\u00f0i samansjo\u0301\u00f0andi, a\u0301hugaverd og faklig, Vit fara at uppliva teirra mentan, samkomur og samfelag."}, {"text_idx": "#000013", "text": "Vit fara at koyra runt ste\u00f0ga a\u0301 ymsasta\u00f0ni og uppliva sto\u0301rsligdnu na\u0301ttu\u0301runa og fo\u0301lki\u00f0. Vit fara at vitja a\u0301 stovnum, samkomum og l\u00e6ra um samfelagi\u00f0."}, {"text_idx": "#000014", "text": "Vit ynskja at u\u0301theimurin eisini skal ver\u00f0a partur av Ha\u0301sku\u0301lanum, og at n\u00e6mingarnir skulu fa\u0301a spennandi upplivingar, har tey m\u00f8ta og l\u00e6ra um a\u00f0rar mentanir, sum gevur i\u0301bla\u0301stur vi\u0301\u00f0ari i\u0301 li\u0301vinum. Me\u00f0an vit eru i\u0301 Reykjavi\u0301k fara vit at bu\u0301gva a\u0301 \u00d8rkini, og reisa u\u0301t harfra\u0301."}, {"text_idx": "#000016", "text": "I\u0301 l\u00e6rugreinini tru\u0301arli\u0301v og samleiki, fara vit vi\u00f0 grundarlagi i\u0301 Bi\u0301bliuni at arbei\u00f0a vi\u00f0 ymiskum spurningum t.d. hv\u00f8r er Gud? Hv\u00f8r eri eg? Hv\u00f8r er Jesus? Hv\u00f8r er n\u00e6sti mi\u0301n? Hendan l\u00e6rugrein er ein granskingarfer\u00f0 i\u0301 Bi\u0301bliuni fyri at finna svar upp a\u0301, hv\u00f8rji vit eru sum menniskju, og hv\u00f8r Gu\u00f0 er. \u00d8ll vesturlendsk samfel\u00f8g hava sum u\u0301tgangsst\u00f8\u00f0i ta fatan, at eitt menniskja hevur eitt i\u0301bori\u00f0 vir\u00f0i. Mangan ver\u00f0ur eisini tosa\u00f0 um mannar\u00e6ttindi, i\u00f0 skulu tryggja \u00f8llum menniskjum r\u00e6ttartrygd og vir\u00f0iliga vi\u00f0fer\u00f0. Hendan fatan hevur si\u0301n uppruna i\u0301 Gamla Testamenti. Ti\u0301skil ynskja vit at fa\u0301a grei\u00f0i a\u0301 spurninginum: Hvat vil ta\u00f0 siga at vera skapt/ur i\u0301 Gu\u00f0s mynd?"}, {"text_idx": "#000017", "text": "Umskapan og endurny\u0301ggjan grunda i\u0301 Ny\u0301ggja testamenti"}, {"text_idx": "#000018", "text": "Fari\u00f0 ver\u00f0ur i\u0301 dy\u0301bdina vi\u00f0 einum br\u00e6vi ella evangeli\u00f0i i\u0301 Ny\u0301ggja Testamenti. Vit fara at leita fram til, hvat ta\u00f0 vil siga at vera umskapa\u00f0i og endurny\u0301ggja\u00f0i i\u0301 Jesusi Kristi. Tu\u0301 f\u00e6rt m\u00f8guleika til at grava dju\u0301pt i\u0301 eitt br\u00e6v ella evangelii\u00f0 i\u0301 Ny\u0301ggja Testamenti. Ta\u00f0 vil siga, at vit ly\u0301sa h\u00f8vundin og ors\u00f8kina til riti\u00f0, og hvussu ta\u00f0 er uppbygt. Somulei\u00f0is fara vit i\u0301gj\u00f8gnum h\u00f8vu\u00f0sevnini, i\u00f0 ver\u00f0a vi\u00f0gj\u00f8rd i\u0301 br\u00e6vinum ella evangeliinum."}, {"text_idx": "#000019", "text": "T\u00e6n i\u0301 n\u00e6rumhv\u00f8rvinum og kring landi\u00f0"}, {"text_idx": "#000020", "text": "A\u0301 Ha\u0301sku\u0301lanum fara n\u00e6mingar at l\u00e6ra um t\u00e6nastu. Hvat kann eg gera? Hvat eri eg best til? Tann besti ma\u0301tin at finna u\u0301t av ti\u0301 er, vi\u00f0 at t\u00e6na sja\u0301lv/ur. Vit fara at arbei\u00f0a vi\u00f0 t\u00e6nastu ella diakoni b\u00e6\u00f0i fakliga og praktiskt. Vit taka u\u0301tgangsst\u00f8\u00f0i i\u0301 n\u00e6minginum, og hv\u00f8r hann er sum perso\u0301nur. Ta\u00f0 kann vera, at n\u00e6mingar eru virknir, har tey koma fra\u0301 og eru von at t\u00e6na. Men a\u0301 Ha\u0301sku\u0301lanum ver\u00f0ur t\u00e6nasta ein fastur partur. Ta\u00f0 kann vera at hja\u0301lpa privatfo\u0301lkum vi\u00f0 onkrum tey hava t\u00f8rv a\u0301, sum n\u00e6mingar duga. At bjo\u0301\u00f0a okkum fram at hja\u0301lpa vi\u00f0 sp\u00f8lum a\u0301 barnag\u00f8r\u00f0um og sku\u0301lum. At hja\u0301lpa til vi\u00f0 konfirmantum ella ungdo\u0301msgudst\u00e6nastum."}, {"text_idx": "#000021", "text": "Eisini fer Ha\u0301sku\u0301lin a\u0301 vikuskiftisfer\u00f0 til st\u00f8\u00f0 i\u0301 F\u00f8royum, har vit kunna bjo\u0301\u00f0a okkum at hja\u0301lpa til uppa\u0301 ymiskar ma\u0301tar, alt eftir, hvat tey hava t\u00f8rv a\u0301 og hvat vit kunna bjo\u0301\u00f0a. A\u0301 tann ha\u0301tt fara vit at kny\u0301ta bond til ny\u0301ggj fo\u0301lk, a\u0301 st\u00f8\u00f0um vit kanska ikki kendu so no\u0301gv til a\u0301\u00f0renn."}, {"text_idx": "#000022", "text": "Til to\u0301nleik fa\u0301a n\u00e6mingar h\u00f8vi at royna seg sum to\u0301nleikarar. Ta\u00f0 veri seg til framf\u00f8rslur i\u0301 ha\u0301sku\u0301lah\u00f8pi, lovsangsl\u00f8tur ella onnur tilt\u00f8k. Tak ti\u0301tt egna ljo\u0301\u00f0f\u00f8ri vi\u00f0 um tu\u0301 hevur m\u00f8guleika. Undirvi\u0301st ver\u00f0ur i\u0301 samansp\u00e6li og sangi. \u00d8ll, sum hava a\u0301huga fa\u0301a m\u00f8guleika at royna seg. Eisini ver\u00f0ur undirvi\u0301st i\u0301 lovsangslei\u00f0slu."}, {"text_idx": "#000023", "text": "Mi\u00f0lar er ein l\u00e6rugrein, sum arbei\u00f0ir vi\u00f0 mi\u00f0lum burturav. Tu\u0301 mennir f\u00f8rleikar innan film, myndat\u00f8ku og vi\u00f0ger av myndum, bloggar og poddvarp. Her l\u00e6ra vit at framlei\u00f0a tilfar av ymsum slag til samti\u0301\u00f0 okkara, har st\u00f8rsti parturin av allari mi\u00f0lan er talgild. Ti\u0301skil eru mi\u00f0lar ein go\u0301\u00f0 f\u00f8rleikamennandi vall\u00e6rugrein, sum ger teg f\u00f8ran fyri at mi\u00f0la a\u0301 ymiskum pallum.. Annar partur av hesi l\u00e6rugrein er t\u00f8kni, vit fara at seta fokus a\u0301 at l\u00e6ra praktiskt hvussu man kann skipa eitt tiltak, so tey sum lurta fa\u0301a eitt so gott upplivilsi sum gj\u00f8rligt"}, {"text_idx": "#000024", "text": "I\u0301 list og ma\u0301ling fara vit at arbei\u00f0a vi\u00f0 at geva si\u0301num kenslum og hugsanum ein listarligan bu\u0301na. Vit fara at l\u00e6ra m.a. um tilfar og farvur av ymiskum slag. Skei\u00f0i\u00f0 er b\u00e6\u00f0i tekninskt og listarligt. Og so fara vit sja\u0301lvandi at fa\u0301a royndir at ma\u0301la. Ta\u00f0 eru ikki \u00f8ll, sum hava li\u0301ka l\u00e6tt vi\u00f0 at skriva, tala ella at deila si\u0301nar meinigar og kenslur. Vi\u00f0 list ber til at \u201csiga\u201d ti\u0301nar kenslur og upplivingar a\u0301 ein annan ha\u0301tt."}, {"text_idx": "#000026", "text": "Vit ny\u0301ta cookies a\u0301 okkara si\u0301\u00f0u.Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum. Go\u0301\u00f0tak allar cookies Go\u0301\u00f0tak bert ney\u00f0ugar cookies"}, {"text_idx": "#000027", "text": "Vit ny\u0301ta cookies a\u0301 okkara si\u0301\u00f0u."}, {"text_idx": "#000028", "text": "Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum."}, {"text_idx": "#000030", "text": "Vit ny\u0301ta cookies a\u0301 heimasi\u0301\u00f0uni til tess at minnast ti\u0301nar stillingar og veita t\u00e6r eina betri heimasi\u0301\u00f0u. Cookies eru li\u0301tlir tekstfi\u0301lar, i\u00f0 ver\u00f0a goymdir a\u0301 ti\u0301nari teldu, sum hava til endama\u0301ls at minnast teg aftur. Cookies eru ikki ska\u00f0iligar, men kunnu innihalda upply\u0301singar um teg."}, {"text_idx": "#000031", "text": "Tu\u0301 kanst velja at fra\u0301siga t\u00e6r cookies, men hetta kann hava vi\u00f0 s\u00e6r, at heimasi\u0301\u00f0an ikki virkar, sum \u00e6tla\u00f0."}, {"text_idx": "#000032", "text": "Ney\u00f0ugar cookies skulu ja\u0301ttast, til tess at heimasi\u0301\u00f0an skal virka sum \u00e6tla\u00f0."}, {"text_idx": "#000033", "text": "Sl\u00f8kkir tu\u0301 fyri hesum cookies, kunnu vit ikki goyma upply\u0301singar um ti\u0301na vitjan. Hetta kann hetta a\u0301virka hentleikarnar a\u0301 heimasi\u0301\u00f0uni."}, {"text_idx": "#000034", "text": "Heimasi\u0301\u00f0an ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n."}, {"text_idx": "#000036", "text": "Vinaliga ja\u0301tta ney\u00f0ugar cookies fyrst, a\u0301\u00f0renn tu\u0301 kanst goyma ti\u0301nar stillingar!"}, {"text_idx": "#000037", "text": "Les meira um okkara cookie-politikk"}]